
CONSILIUL LOCAL AL MUNICIPIULUI TIMIȘOARA

                               DIRECȚIA DE ASISTENȚĂ SOCIALĂ A MUNICIPIULUI TIMIȘOARA
SERVICIUL BENEFICII SOCIALE

   ”În slujba oamenilor”

Nr. 21047/02.12.2020
RAPORT DE SPECIALITATE

pentru promovarea Hotărârii Consiliului Local al Municipiului Timișoara privind planul de lucrări

 de interes local pentru repartizarea orelor de muncă prestate de beneficiarii de ajutor social

 și de părinții care nu contribuie la întreținerea copilului aflat în plasament,

 din municipiul Timișoara, pentru anul 2021  
Având în vedere referatul de aprobare nr. 21046/02.12.2020 al Primarului Municipiului Timișoara – Proiectul de hotărâre privind planul de lucrări de interes local pentru repartizarea orelor de muncă prestate de beneficiarii de ajutor social și de părinții care nu contribuie la întreținerea copilului aflat în plasament, din municipiul Timișoara, pentru anul 2021, prin care se propune repartizarea orelor de muncă prestate de beneficiarii de ajutor social și de părinții care nu contribuie la întreținerea copilului aflat în plasament,
Facem următoarele precizări:

Art. 6 alin. (2) din Legea nr. 416/2001 privind venitul minim garantat, actualizată, prevede: ”Pentru sumele acordate ca ajutor social, conform prevederilor prezentei legi, una sau mai multe persoane majore apte de muncă, raportat la cuantumul ajutorului social din familia beneficiară, au obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii.”
Conform art. 67 alin. (2) și (3) din Legea nr. 272/2004 privind protecția și promovarea drepturilor copilului, republicată, se prevede: 
”(2) Dacă plata contribuției la întreținerea copilului nu este posibilă, instanța obligă părintele apt de muncă să presteze între 20 și 40 de ore lunar pentru fiecare copil, acțiuni sau lucrări de interes local, pe durata aplicării măsurii de protecție specială, pe raza administrativ-teritorială în care are domiciliul sau reședința.
(3) Acțiunile și lucrările prevăzute la alin. (2) sunt incluse în planul de acțiuni sau lucrări de interes local, întocmit conform dispozițiilor legale în vigoare.”

Art. 6 alin. (7) din din Legea nr. 416/2001 privind venitul minim garantat, actualizată, prevede: ”Primarii au obligația să întocmească un plan de acțiuni sau lucrări de interes local pentru repartizarea orelor de muncă prevăzute la alin. (2), să țină evidența efectuării acestor ore și să asigure instructajul privind normele de tehnică a securității muncii pentru toate persoanele care prestează acțiuni sau lucrări de interes local. Planul de acțiuni sau de lucrări de interes local se aprobă anual prin hotărâre a consiliului local. În funcție de solicitările venite din partea instituțiilor partenere în organizarea și evidența orelor de muncă, planul de acțiuni sau de lucrări de interes local poate fi reactualizat pe parcursul anului și aprobat prin hotărâre a consiliului local.”

Conform HG nr 797/2017 pentru aprobarea regulamentelor-cadru de organizare și funcționare ale serviciilor publice de asistența socială și a structurii orientative de personal, art. 8, alin (6), lit.k ” urmărește punerea în aplicare a hotărârilor comisiei pentru protecția copilului/instanței de tutelă referitoare la prestarea de către părinții apți de muncă a acțiunilor sau lucrărilor de interes local, pe durata aplicării măsurii de protecție specială, etc’’

În anul 2020, repartizarea în vederea efectuării orelor de muncă a persoanelor apte de muncă din familiile beneficiare de ajutor social și a părinților care nu contribuie la întreținerea copilului aflat în plasament, s-a făcut în baza Hotărârii Consiliului Local al Municipiului Timișoara nr. 17/14.01.2020.
Având în vedere prevederile legale expuse în prezentul raport, apreciem că Proiectul de Hotărâre privind planul de lucrări de interes local pentru repartizarea orelor de muncă prestate de beneficiarii de ajutor social și de părinții care nu contrubuie la întreținerea copilului aflat în plasament, din municipiul Timișoara, pentru anul 2021, îndeplinește condițiile pentru a fi supus dezbaterii și aprobării plenului Consiliului Local al Municipiului Timișoara.

